Тумбалово
Ту̀мбалово е село в Северна България, община Севлиево, област Габрово.

География 
Село Тумбалово се намира на около 18 km западно от центъра на град Габрово, 18 km южно от град Севлиево и 14 km изток-североизточно от град Априлци. Разположено е в долината на река Росица, под вливането в нея на десния ѝ приток река Маришница, на около километър източно от село Стоките. Общинският път GAB2185 започва от кръстовище с третокласния републикански път III-6072 в село Стоките, минава през Тумбалово и продължава на югоизток през село Купен до махалата му Кладев рът. Климатът е умереноконтинентален, а почвите в землището са предимно светлосиви горски. Надморската височина при входа на пътя в селото от запад е около 390 – 395 m, а на югоизток при разклона за село Валевци – около 410 m. Тумбалово е в обхвата на защитена зона „Централен Балкан – буфер“

Населението на село Тумбалово, наброявало 1031 души при преброяването към 1934 г., намалява до 169 към 1985 г., 104 към 2001 г. и 51 (по текущата демографска статистика за населението) към 2019 г.

История 
През 1978 г. дотогавашното населено място махала Тумбалово придобива статута на село.

Обществени институции 
Село Тумбалово към 2020 г. е в кметство Стоките.

Източници

Външни препратки 

Села в област Габрово
Населени места в община Севлиево